[{"text_idx": "#000005", "text": "Kuukivis peituvad gaasid pa\u0308rinevad Maa po\u0303uest"}, {"text_idx": "#000007", "text": "S\u030cveitsi teadlased analu\u0308u\u0308sisid Kuult pa\u0308rit meteoriidiproovide koostist. Selgus, et neis leiduvad va\u0308a\u0308risgaasid pa\u0308rinevad Maa vahevo\u0308o\u0308st."}, {"text_idx": "#000008", "text": "Maa on Pa\u0308ikesesu\u0308steemis ainuke planeet, millel on ainult u\u0308ks kuu. Samuti on Maal ja Kuul va\u0308ga ainulaadne suuruse suhe \u2013 Kuu on veidi suurem kui neljandik Maad. Niisiis pole midagi imestada, et teadlasi on la\u0308bi aegade huvitanud Kuu pa\u0308ritolu, vahendab ScienceAlert."}, {"text_idx": "#000009", "text": "Na\u0308iteks arvatakse Marsi kuud olevat kinni ja\u0308a\u0308nud asteroidid, aga Maa Kuu tekkelugu on teadlaste so\u0303nul tulisem. Kui a\u0308sja tekkinud ja endiselt soe Maa Marsi-suuruse planeedi Theiaga umbes 4,5 miljardi aasta eest kokku po\u0303rkas, paiskus Maast va\u0308lja laias kaares kosmoseprahti."}, {"text_idx": "#000010", "text": "Teooria ja\u0308rgi tekkiski meie planeedi kaaslane selle prahi u\u0308hinemisel. Nu\u0308u\u0308d leidub Zu\u0308richis asuva S\u030cveitsi fo\u0308deraalse tehnoloogiainstituudi (ETH) teadlaste so\u0303nul selle va\u0308givaldse tekkeloo kohta ka to\u0303endeid."}, {"text_idx": "#000011", "text": "Nad analu\u0308u\u0308sisid Antarktikast leitud kuumeteoriidi proovide koostist. Selgus, et meteoriitidesse kinni ja\u0308a\u0308nud va\u0308a\u0308risgaaside heeliumi ja neooni istoobid on va\u0308ga sarnased pa\u0308ikesetuultes leiduvatega. Samas pole kaks isotoopi kunagi omavahel kokku puutunud. See viitab, et Kuu pa\u0308ris oma va\u0308a\u0308risgaasid Maalt ajast, kui kaks taevakeha kunagi veel u\u0308ks olid."}, {"text_idx": "#000012", "text": "Kuu koostist on koha peal keeruline uurida ning inimkond pole Kuud peale 1972. aastat ku\u0308lastanudki. Ku\u0308ll aga kukub natuke Kuud aeg-ajalt meteoriitidena Maale."}, {"text_idx": "#000013", "text": "Nu\u0308u\u0308d analu\u0308u\u0308sisidki ETH-s doktorantuuri teinud kosmosekeemik Patrizia Will ja kolleegid kuut Antarktikast leitud meteoriidifragmenti. Ko\u0303ik need olid algselt osa samast meteoroidist, mis koosneb va\u0308ga spetsiifilisest kivimist \u2013 Kuu vulkaanilise tasandiku basaldist."}, {"text_idx": "#000014", "text": "See kivim tekkis siis, kui magama Kuu sisemustes u\u0308les kerkis ja kiiresti jahtus. Kuna seda kattis veel mitu kihti basalti, oli see kaitstud u\u0308mbitseva keskkonna, sealhulgas kosmiliste kiirguste ja pa\u0308ieksetuulte eest."}, {"text_idx": "#000015", "text": "Kui basalt a\u0308ra jahtus, tekkisid ja kristalliseerusid seal vulkaanilise klaasi osakesed. Osakesi ta\u0308is kivim ja\u0308i Kuu pinna alla, kuni piisavalt tugev mo\u0303jujo\u0303ud selle kuumeteoriidina Maale lennutas."}, {"text_idx": "#000016", "text": "ETH teadlased kasutasid kuumeteoriitide analu\u0308u\u0308siks va\u0308a\u0308risgaasi massi sepktromeetrit, mis on u\u0308ks maailma tundlikemaid instrumente."}, {"text_idx": "#000017", "text": "Nad leidsid, et basaldis leiduvad millimeetrist pisemad klaasiosakesed kandsid endas heeliumi ja neooni isotoopseid ja\u0308lgi. Ko\u0303ik need ja\u0308ljed olid samasugused nagu pa\u0308ikesetuultes, kuid neid leidus proovides oodatust suuremas koguses."}, {"text_idx": "#000018", "text": "Kuna uuritud basalt kunagi pa\u0308ieksetuultega kokku ei puutunud, pidid gaasija\u0308ljed pa\u0308rinema mujalt."}, {"text_idx": "#000019", "text": "To\u0308o\u0308ru\u0308hm leidis, et neooni isotoopide suhe oli va\u0308ga sarnane Maa vahevo\u0308o\u0308 pluumides ehk kuuma sulaaine su\u0308gavates kerkimiskohtades peituvaga. Uurijad ja\u0308reldavad sarnasuse po\u0303hjal, et kuukivimite gaasid pa\u0308rinevad to\u0303ena\u0308oliselt Maalt."}, {"text_idx": "#000020", "text": "Avastus vo\u0303ib uurijate so\u0303nul elavdada teadlaste huvi meteroiitides peituvate va\u0308a\u0308risgaaside ja muude ainete vastu."}, {"text_idx": "#000021", "text": "ETH geokeemiku Henner Busemanni so\u0303nul pole sellised gaasid ku\u0308ll eluks vajalikud, kuid tema so\u0303nul oleks huvitav teada, kuidas mo\u0303ned neist va\u0308a\u0308risgaasidest Kuu karmi tekkeprotsessi u\u0308le elasid."}, {"text_idx": "#000022", "text": "See teadmine vo\u0303ib aidata geokeemikutel ja -fu\u0308u\u0308sikutel luua uusi mudeleid. Need selgitaks, kuidas ko\u0303ige muutlikumad elemendid u\u0308leu\u0308ldse nii meie Pa\u0308ikesesu\u0308steemis kui ka mujal planeedi tekke u\u0308le elaks."}, {"text_idx": "#000023", "text": "Teadusto\u0308o\u0308 ilmus ajakirjas Science Advances."}, {"text_idx": "#000024", "text": "Kuid mahuks Maa u\u0308mber va\u0308he"}, {"text_idx": "#000026", "text": "Kuule vo\u0303ib kerkida esimene andmehoidla juba paari aasta pa\u0308rast"}, {"text_idx": "#000027", "text": "Jupiteri kuul vo\u0303ib leiduda eluko\u0303lblikku vett"}, {"text_idx": "#000028", "text": "Veenuse sa\u0308hvatused vo\u0303ivad olla meteoorid, mitte va\u0308lgud"}, {"text_idx": "#000030", "text": "NASA asub uurima asteroidilt toodud materjali"}, {"text_idx": "#000031", "text": "Eesti neljas satelliit saadetakse orbiidile oktoobri alguses"}, {"text_idx": "#000032", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000033", "text": "Kuul vo\u0303ib leiduda vett arvatust ma\u0308rksa va\u0308hem"}, {"text_idx": "#000034", "text": "Marsil on va\u0308he mineraale, sest puuduvad elu ja laamad"}, {"text_idx": "#000035", "text": "Musti auke vo\u0303ib olla meile la\u0308hemal kui seni teatud"}, {"text_idx": "#000036", "text": "Pa\u0308ikesesu\u0308steemi u\u0308heksas planeet vo\u0303ib olla u\u0308sna Maa mo\u0303o\u0303tu"}, {"text_idx": "#000037", "text": "Augusti lo\u0303pus saab na\u0308ha haruldast superkuud"}, {"text_idx": "#000039", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000040", "text": "Muinasaegse Eesti moeva\u0308rv oli tumesinine"}, {"text_idx": "#000042", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000045", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000046", "text": "O\u0303htuso\u0308o\u0308k maailma lo\u0303pus ehk mis saab elust tulevikus"}, {"text_idx": "#000047", "text": "Numbrima\u0308ng: Higgsi boson vo\u0303ib kuulutada maailmalo\u0303ppu"}, {"text_idx": "#000048", "text": "Ta\u0308na o\u0308o\u0308sel me ei sure, majamo\u0303o\u0303tu asteroid lendas Maast mo\u0308o\u0308da"}, {"text_idx": "#000049", "text": "Ajalooline tabamus: astronoomid na\u0308gid esimest korda u\u0308hinemas neutronta\u0308hti"}, {"text_idx": "#000050", "text": "100 aastat kosmoloogilist konstanti \u2013 universumi suurim mo\u0303istatus (1/2)"}, {"text_idx": "#000051", "text": "Interaktiivne ajajoon: 30 aastat, mil maailm ei lo\u0303ppenudki"}, {"text_idx": "#000052", "text": "Jaheda ta\u0308he u\u0308mbrus kubiseb Maa-sarnastest planeetidest"}, {"text_idx": "#000053", "text": "Teadlased na\u0308gid esimest korda gravitatsioonilaineid"}, {"text_idx": "#000055", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]